text: [{"text_idx": "#000003", "text": "Emperisk t\u00f8l siga, at hendan hypotesa er r\u00f8tt fyri fiskastovnar og samfelag. To\u0301 er ikki pro\u0301gva, at hetta er einasti sannleikin"}, {"text_idx": "#000004", "text": "Si\u0301\u00f0an 2016 havi eg granska tosk a\u0301 F\u00f8royagrunninum. Ta\u00f0 gongur r\u00e6ttan veg. U\u0301rslit ger\u00f0ast grei\u00f0ari fyri hv\u00f8nn dag. U\u0301trokningar samsvara vi\u00f0 veruleikan og ongi mo\u0301tstri\u0301\u00f0andi u\u0301rslit eru."}, {"text_idx": "#000005", "text": "Mi\u0301ni u\u0301rslit visa, at til ber at sty\u0301ra toskavei\u00f0uni. B\u00e6\u00f0i r\u00e6ttan veg og skeivan veg. Eg havi gj\u00f8rt eitt a\u0301vegis model, sum f\u00e6r vei\u00f0una upp a\u0301 30.000 tons av toski a\u0301 landgrunninum i\u0301 mi\u00f0al. Somulei\u00f0is ber til at gera stovnsmetingar og siga hvussu no\u0301gv r\u00e6ttast er at fiska."}, {"text_idx": "#000006", "text": "Ta\u00f0 tekur ti\u0301\u00f0. No\u0301gva ti\u0301\u00f0. Eg ma\u0301 gera dataseriur aftur til 1700 umaftur. Harumframt ma\u0301 eg gera no\u0301gv, sum ikki er gj\u00f8rt frammanundan. Eg noy\u00f0ist helst at gera umlei\u00f0 8 vi\u0301sindaligar greinar, harav t\u00e6r fyrstu eru v\u00e6l a\u0301vegis. Eg ma\u0301 tosa vi\u00f0 u\u0301tlendskar fiskifr\u00f8\u00f0ingar, ti\u0301 okkara spenna bein og halda eg eri ov by\u0301ttur at samstarva vi\u00f0."}, {"text_idx": "#000008", "text": "Ein avbjo\u0301\u00f0ing er, at fiskifr\u00f8\u00f0in s\u00e6r tr\u00f8ll allasta\u00f0ni. Hjalti spurdi ein, um hann \u00e6tla\u00f0i at knu\u0301sa Havstovuna. Annar spurdi, um \u00e6tlanin var at ni\u00f0urger\u00f0a alt hann hev\u00f0i gj\u00f8rt. Sja\u0301lvt um hetta ikki er or\u00f0ar\u00e6tt citera, so ho\u0301mast ein uppfatan av, at Havstovan langt si\u0301\u00f0an veit alt og at ongin ny\u0301ggj vitan kann ver\u00f0a til. Havi eisini hoyrt teir tosa, ikki serliga ro\u0301sandi um skilamenn. Um teir longu vita alt, so er neyvan t\u00f8rvur a\u0301 gransking."}, {"text_idx": "#000009", "text": "Eg lurti eftir \u00f8llum. Eg hyggi eftir \u00f8llum. Eg lesi alt, sum eg si\u0301ggi skriva. B\u00e6\u00f0i fra\u0301 fiskifr\u00f8\u00f0ingum, fiskimonnum og landkrabbum. Og fra\u0301 \u00f8llum nevndu koma gullkorn."}, {"text_idx": "#000010", "text": "Hagt\u00f8l visa, at fyrr fiska\u00f0u vit i\u0301 mi\u00f0al 25-30.000 tons, av toski me\u00f0an vit seinastu a\u0301rini hava fiska\u00f0 ein br\u00f8kpart av hesum. U\u0301tflutningsvir\u00f0i er ti\u0301 uml. 1 millard l\u00e6gri, enn ta\u00f0 annars kundi veri\u00f0 av toski og 1\u20444-1\u20442 milliard av upsa. Ta\u00f0 eru \u00f8ll samd um."}, {"text_idx": "#000011", "text": "Ta\u0301 havi\u00f0 var fri\u0301tt, var toskavei\u00f0an st\u00f8rri enn i\u0301 dag. I\u0301 Barentshavinum 50%, 100% st\u00f8rri undir I\u0301slandi og a\u0301 F\u00f8royagrunninum var hon 400% st\u00f8rri enn i\u0301 dag. Vit kunnu ti\u0301 vi\u00f0 100% vissu siga, at royndirnar hja\u0301 fiskifr\u00f8\u00f0ini, b\u00e6\u00f0i i\u0301 F\u00f8royum og a\u00f0rasta\u00f0ni eru u\u0301t av lagi\u00f0 va\u0301naligar. Fiskifr\u00f8\u00f0in heldur fast vi\u00f0 ta\u00f0 gamla, sum ikki gevur u\u0301rslit."}, {"text_idx": "#000012", "text": "Havstovan sigur, at fri\u00f0ingin i\u0301 1914-18 og 1939-1945 \u00f8kti st\u00f8ddina a\u0301 fiskastovnunum og pro\u0301gvar at fri\u00f0ingar gera mun. Hesin pa\u0301standur er skeivur. Vi\u00f0 data ber til at a\u0301visa at hv\u00f8rki av hesum ti\u0301\u00f0arskei\u00f0um var toskastovnurin sto\u0301rur orsaka av fri\u00f0ingum. Havstovan roknar u\u0301t fra\u0301 ti\u0301 at ta\u00f0 var trivalig tilgongd og ongin vei\u00f0a og ti\u0301 vaks stovnurin sera no\u0301gv. Men ongi data undirbyggja hetta, to\u0301 at formilin hja\u0301 Havstovuni og ICES roknar solei\u00f0is. Ta\u00f0 eru hinvegin data og upply\u0301singar, sum mo\u0301tpro\u0301gva hesum."}, {"text_idx": "#000013", "text": "U\u0301t fra\u0301 data vit eiga og ti\u0301 gransking gj\u00f8rd er, gevur ta\u00f0 li\u0301tla og onga meining at samanbera vei\u00f0u ta\u0301 alt bleiv fiska vi\u00f0 troli og nu\u0301 ta\u0301 alt ver\u00f0ur fiska vi\u00f0 hu\u0301ki."}, {"text_idx": "#000014", "text": "Vit kunnu vi\u00f0 vissu siga, at fri\u00f0ingin av F\u00f8roya Banka ikki munar. Vit kunnu vi\u00f0 vissu siga, fiskastovnarnir minka heldur enn vaksa, ho\u0301ast vit hava fri\u00f0a sto\u0301r \u00f8kir a\u0301 landgrunninum fyri tosk og upsa. Seinstu 40 a\u0301rini hava vit fri\u00f0a meira og meira."}, {"text_idx": "#000017", "text": "Vit kunnu vi\u00f0 a\u0301vi\u0301sari vissu siga, at gardinba\u0301tar vi\u00f0 no\u0301gvari fer\u00f0, a\u0301virka v\u00f8kstur hja\u0301 0-2 a\u0301ra gomlum fiski, men hvussu no\u0301gv ella li\u0301ti\u00f0, vita vit ikki."}, {"text_idx": "#000018", "text": "Mo\u0301ts\u00e6tt fiskifr\u00f8\u00f0ingum, so fa\u0301i eg emperi at samsvara vi\u00f0 modell. Eg eri ikki givin at bru\u0301ka t\u00f8l fra\u0301 Cuba-trolarunum, ti\u0301 tey ikki passa i\u0301 modelli. Eg havi ikki justera data, fyri at fa\u0301a modelli at ganga upp. Eg velji ikki a\u0301r burtur u\u0301r, men bru\u0301ki dataseriur i\u0301 fullari longd. Eg geri ikki ni\u00f0urst\u00f8\u00f0ur u\u0301t fra\u0301 avmarka\u00f0um data, sum eru mo\u0301ts\u00e6tt av ti\u0301 onnur data vi\u0301sa."}, {"text_idx": "#000020", "text": "Toskur a\u0301 F\u00f8roya banka veksur skjo\u0301tari ti\u0301 temperaturin er h\u00e6gri. Sama i\u0301 Bretskum sjo\u0301gvi og i\u0301 USA, me\u00f0an Barentshavi\u00f0, vi\u00f0 I\u0301sland, i\u0301 Canada og i\u0301 Gr\u00f8nland er kaldari."}, {"text_idx": "#000021", "text": "I\u0301 Canada, Barentshavinum og I\u0301slandi livur toskur av lodnu, sum svimur i\u0301 stimum. Toskurin fylgjur lodnuni og ti\u0301 er vei\u00f0a pr. ti\u0301ma ella pr. hu\u0301k no\u0301gv st\u00f8rri har. Fiskurin stendur t\u00e6ttari og ta\u00f0 gevur onga meining at samanbera vei\u00f0u i\u0301 F\u00f8royum vi\u00f0 hesi nevndu \u00f8kir. T.d. m\u00f8tti eg einum eldri manni i\u0301 2019. Hann kendi Da\u0301vur Poulsen og hev\u00f0i veri\u00f0 vi\u00f0 Kallsenni. Eg fortaldi at Da\u0301vur hev\u00f0i fortalt m\u00e6r, at eitt a\u0301ri\u00f0 gj\u00f8rdu teir tveir saltfiskatu\u0301rar millum Pa\u0301skir og Hvi\u0301tussunnu. Annar 16 dagar og hin 17 dagar, fult skip av saltfiski. Ju\u0301 hann var vi\u00f0 ta\u0301 og hann sendi m\u00e6r ennta\u0301 u\u0301tgreina\u00f0a avrokningar har vei\u00f0an var gj\u00f8rd upp i\u0301 st\u00f8ddir og kvalitet. Kallsenni to\u0301k a\u0301 lei\u00f0 370 tons. Vei\u00f0an fra\u0301 apri\u0301l-desember 1956, var uml. 1800 tons saltfiskur."}, {"text_idx": "#000023", "text": "Toskur i\u0301 F\u00f8royum hevur ta\u00f0 gott ta\u0301 ma\u0301tingar visa no\u0301gva nebbasild i\u0301 maganum. Vit vita li\u0301ti\u00f0 um nebbasild undir F\u00f8royum. Men okkurt havi eg funni\u00f0, umframt at Havstovan hevur tilfar og ein PHD er eisini gj\u00f8rd um nebbasild. V\u00f8kstur a\u0301 toski er ma\u0301ta\u00f0ur seinstu 60 a\u0301rini."}, {"text_idx": "#000024", "text": "Ta\u00f0 trupla er at fa\u0301a elituna innan fiskifr\u00f8\u00f0i i\u0301 F\u00f8royum at skilja, at ta\u00f0 teir l\u00e6rdu a\u0301 sku\u0301labonki ikki samsvarar vi\u00f0 veruleikan. Teir endurtaka a\u0301r eftir a\u0301r. Fiskimonnum lurta teir ikki eftir, ti\u0301 teir siga ikki ta\u00f0 sama, sum fiskifr\u00f8\u00f0ingar l\u00e6rdu a\u0301 sku\u0301labonki."}, {"text_idx": "#000025", "text": "Fiskima\u0301lara\u0301\u00f0harrin var forma\u00f0ur i\u0301 Fiskidaganevndini, fyri fa\u0301um a\u0301rum si\u0301\u00f0an og ta\u0301 vi\u0301sti hann, vi\u00f0 data, at onki skil var a\u0301 fiskifr\u00f8\u00f0ini. Nu\u0301 sigur hann ta\u00f0 sama sum fiskifr\u00f8\u00f0in. Ti\u0301 noy\u00f0ast vit at konstatera, at hann ta\u0301, var settur at tosa um naka\u00f0, hann i\u0301 dag ikki tykist skilja."}, {"text_idx": "#000027", "text": "T\u00f8lini eru sera grei\u00f0. At lurta eftir fiskifr\u00f8\u00f0ini er vissi dey\u00f0in hja\u0301 fiskivinnuni, ti\u0301 ta\u00f0 er ska\u00f0iligt fyri fiskastovnarnar. So ska\u00f0iligt, at vit missa meira enn eina milliard a\u0301rliga og onki skip hevur ra\u0301\u00f0 at loysa."}, {"text_idx": "#000028", "text": "Meg li\u0301vi\u00f0 l\u00e6r, at fiskifr\u00f8\u00f0ingar ikki hava a\u0301huga at l\u00e6ra, at politikarar hv\u00f8rki hava a\u0301huga ella ti\u0301ma at lurta eftir fiskimonnum."}, {"text_idx": "#000032", "text": "ICES-tilm\u00e6li fyri uppsjo\u0301varfisk i\u0301 2024"}]